kardosdrur/scandi-wiki huggingface dataset:
Inaccessible Island

Inaccessible Island er en ø i den sydlige del af Atlanterhavet og en uddød vulkan. Øen er  stor og ligger  sydvest for øen Tristan da Cunha. Øen er et britisk territorium og har gennem tiderne aldrig haft nogen permanent bosætning. Øen er sammen med Gough Island et naturreservat og er på UNESCOs Verdensarvsliste.

Historie 
Inaccessible Island blev genopdaget i 1652 af det nederlandske skib t'Nachtglas,  efter at øen først blev set af portugisere. Da øen skulle nedtegnes på kortet, blev øen omtalt som utilgængelig (engelsk: inaccessible) da mandskabet havde problemer med at komme rundt på øen.

De tyske brødre Stoltenhoff kom til Inaccessible Island i 1871 for at bosætte sig her. Deres plan var at fange sæler og handle med de forbisejlende handelsmænd (men glemte hvor ofte – eller ikke – øen fik besøg). De blev reddet fra sultedøden i 1873 i forbindelse med en britisk ekspedition som skulle udforske øens fauna og flora. Stoltenhoff-brødrenes ophold på øen er skildret i bogen Shelter from the Spray (1952) af den sydafrikanske forfatter Eric Rosenthal.

I 1922 opholdt Ernest Shackletons skib Quest sig i en kort periode på Inaccessible Island, og en botaniker ombord opdagede en fugl som senere blev opkaldt efter ham, Wilkins Bunting (Nesospiza wilkinsi).

Norske forskere havde en ekspedition til øen i 1938. I løbet af de tre uger opholdet varede blev planter, fugle og sten kortlagt.

Efter 2 verdenskrig blev der udarbejdet en plan for at drive landbrug på Inaccessible Island, men disse planer blev aldrig realiseret.

Et andet forsøg på at få kortlagt øen blev gjort i 1962 af britiske forskere, og som så mange andre før dem, nåede de ikke til øens indre.

1976 blev Inaccessible Island erklæret som naturreservat, mens beboerne på Tristan da Cunha stadig har lov til at fange søfugle på øen.

Den mest vellykkede ekspedition til øen skete i 1982. Studenter og videnskabeligt personel fra Denstone College boede på øen fra 25. oktober 1982 til 9. februar 1983. De foretog en omfattende kortlægning af øen, studerede øens flora, fauna og geologi og mærkede mere end  fugle.

I 1997 blev Inaccessible Islands territorialfarvand ud til 14 sømil erklæret som naturreservat. For tiden er det kun guider fra Tristan de Cunha som kan tage imod turister fra besøgende krydstogtskibe.

Se også 
 Tristan da Cunha
 Gough Island
 Nightingale Island

Eksterne henvisninger 
 Inaccessible Island på Tristan da Cunhas hjemmeside (engelsk)
 
 Tristan Times: Ekspedition til Inaccessible Island (på engelsk) 
 
 University of Central Lancashire: Inaccessible Island (engelsk) 
 Tristan da Cunha og Inaccessible Island geologi (engelsk)

Tristan da Cunha
Dinos Legeland

Dinos Legeland er 2 indendørs legelande i Danmark, med dinosaurer som tema. Dinos Legeland er beliggende i Ørestad (åbnet i 2019), Ishøj (åbnet i 2014) Begge legelande er ca. 4.000 m2 store, hvilket gør dem til nogle af de største legelande i Nordeuropa. Legelandene er for børn mellem 0 og 12 år, og indeholder bl.a Danmarks højeste klatrevulkaner, ligesom Ørestad byder på Danmarks højeste spiralrutsjebane på 10 meters højde.   

Dinos Legeland er familieejet og beskæftiger, anno 2023, tilsammen ca. 70 medarbejdere.  

Dinos Legeland har en søstervirksomhed, Airtrix Trampolinpark, som er beliggende i Nordhavn (åbnet i 2018) og Ishøj (åbnet i 2023). Airtrix i Nordhavn tilbyder trampolinpark, klatrepark, parkourpark og udendørs minigolf. Airtrix i Ishøj tilbyder trampolinpark og lasertag arena. Airtrix beskæftiger anno 2023 tilsammen ca. 70 medarbejdere.

Forlystelser 
Begge Dinos Legelande er bygget op af legestrukturer i op til 4 etagers højde, og indeholder mange forlystelser:
 CargoTower Stejlt klatretårn.
 Tube DropSlide Stejl rør-rutsjebane
 RobeCourse Balance gangbro
 Drop Slide Stejl rutsjebane med fritfaldsfornemmelse.
 Dougnut Glider Glidebane med kæmpe-baderinge.
 Shooter Skydearena med 8 kanoner.
 Vulcano Tårnhøj klatrevulkan med 5 m høj rutsjebane.
 MultiArena Multiarena med fodbold og basketball.
 Astra Slide Stor bølget dobbelt-rutsjebane.
 Trampoline High Trampoliner i 1.sals højde.
 Trampoline Low trampoliner i normal højde.
 Ball Pool Boldhav med bolde.
 Fall Oppustelig rutsjebane.
 RollerRun Dobbelt kælkebane.
 PowerTower Klatretårn
 Ladder Challenge En helt umulig stige.
 Spinner Slide En rundtosset rutsjebane med fald på måtte
 FunBlocks Store LEGOklodser
 Cars Elbiler 
 Bumper Cars Radiobiler
 TriCykles Rundt i ring på trehjulede minicykler.
 Toddler Fun Småbørnsområde til de 0-4 årige
 Air-Hockey
 Bordfodbold
 Bordtennis
 m.m.

Konceptet Legeland 
Konceptet med legelande startede oprindeligt i USA i 1970´erne, men kom først for alvor til Europa i midten af 1990´erne. 

I Danmark har der været mindre legelande siden starten af nullerne, men har først rigtigt taget fart med store professionelle legelande fra omkring 2015 og frem. 

Konceptet med legelande er, at børn kan lege indendørs i store legestrukturer med forskellige forlystelser (fx trampoliner, rutschebaner m.m.).

Eksterne henvisninger 
Dinos Legelands hjemmeside 

Forlystelsesparker i Danmark
Ishøj
Etableret i 2014
Ørestad
Kultur
Etableret i 2019
Indendørs
Legeland
Dinosaurer i fiktion
Familie
En lussing til den offentlige smag

En lussing til den offentlige smag (Пощёчина общественному вкусу) var et futuristisk manifest, og desuden en digtantologi, udgivet 1912 i Moskva. Forfatterne var David Burljuk, Velimir Khlebnikov, Aleksej Krutjonykh og Vladimir Majakovskij. Majakovskij publicerede her sine to første digte, Nat og Morgen. Khlebnikov bidrog med blandt andet Græshoppen. Manifestet tog stilling imod repræsentanter for den russiske romantik, realisme og symbolisme og blev startskuddet for en nyskabende litterær holdning.

Referencer

Litteratur 
 En örfil åt den offentliga smaken, oversat af Bengt Jangfeldt og Gunnar Harding. Indgår i Jangfeldt/Harding: Den vrålande parnassen, s 64 (Bonniers, 1976)
 David Burljuk, m fl: En örfil åt den allmänna smaken, oversat til svensk af Sven Vallmark. Indgår i: Gunnar Qvarnström (red), Moderna manifest 1: futurism och dadaism, s. 74-75 (Almqvist & Wiksell Förlag AB, Stockholm 1973)
 Bengt Jangfeldt: Med livet som indsats: fortællingen om Vladimir Majakovskij og hans kreds (Wahlström & Widstrand (2007)

Fodnoter 

Modernisme
Litteratur fra Rusland
Plakette

Plakette er et lille relief brugt som præmie, æresbevisning, mindetavle eller lignende.

Til plakette anvendes alle metaller — særlig dog bronze og sølv — og alle fremstillingsmåder så som støbning, gravering og prægning. Emnerne til udsmykningen er hentede alle vegne fra, den er enten af ren dekorativ eller genremæssig natur. Berømte er især plakette fra den italienske og tyske renæssance.

Byinventar
Seat León II

SEAT Léon II (type 1P) var en lille mellemklassebil fra SEAT.

Modellen kom på markedet i Spanien allerede i juni 2005, og i andre europæiske lande i september 2005. Modellen var ligesom bl.a. Volkswagen Golf V, Audi A3 8P og Škoda Octavia II bygget på Volkswagen-koncernens A5 (PQ35)-platform. Modellen fandtes ligesom forgængeren kun som femdørs. En usædvanlig detalje var de i C-søjlen integrerede bageste dørhåndtag, ligesom på diverse Alfa Romeo-modeller.

León II blev valgt til Årets Bil i Danmark 2006.

Varianter 
León II fandtes i udstyrsvarianterne León (grundudstyr), Reference, Reference Copa, Style, Style Copa, FR (Formula Racing) og Cupra R.

Tidligere udstyrsvarianter var bl.a. Stylance, Comfort Limited, Sport, Sport Limited og Cupra (Cup Racing) og Copa Edition (kun 55 stk.).

Modelhistorie

Motorer

Referencer

Eksterne henvisninger 

2
Små mellemklassebiler
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Årets Bil i Danmark
Talent (måleenhed)

Talent er en gammel måleenhed for massen af antikkens ædelmetaller guld og sølv. Efter traditionen var en talent lig 60 mine.

Efter traditionen blev enheden indført af Solon i Athen omkring år 600 fvt, og var tidligere udbredt i hele Mellemøsten. I antikkens Hellas var en talent lig 60 pund eller 6000 drakmer.

Enheden talent er brugt i Det gamle testamente som mål for guld og sølv og svarer til omkring 34,2 kilogram. Det findes tilsvarende forskellige udregninger for de bibelske mål, og værdierne kan ikke fastsættes helt nøjagtig.

Talent blev også regnet for en møntenhed med værdi svarende til massen i guld eller sølv. En talent rent guld eller elektron, som består af 80% guld, ville i vores tids penge have haft en værdi på flere millioner kroner og en talent sølv ville svare til hundreder tusind kroner.

Kilder/referencer 
 talent. (2012-02-21) I Store norske leksikon. Henta frå http://snl.no/talent/myntenhet

Masseenheder
Historiske møntenheder
Elektron (flertydig)

Elektron har flere betydninger:
 Elektron - elementarpartikel
 Elektron (guld-sølv-legering)
 Elektron (magnesium-aluminium-legering)
EM i svømning 2014

EM i svømning og vandsport 2014 fandt sted fra den 13. til den 24. august 2014 i Berlin, Tyskland. Det var den 31. udgaven af mesterskabet og blev holdt i midlertidige faciliteter midt i Berlin Velodrom. Danmark blev med 6 guld-, en sølv- og to bronzemedaljer nummer fem i den samlede konkurrence med alle fire sportsgrene: svømning, udspring, åbent vand svømning og synkron, og nummer to når man kun ser på medaljerne fra svømning. Storbritannien vandt flest guldmedaljer både i den samlede konkurrence og i svømning. Færøerne kom for anden gang på listen over medaljevindere ved EM i svømning, da Pál Joensen vandt sølv i 800 og 1500 meter fri.

Program
Konkurrencerne var planlagt således:

 Svømning: 18–24. august
 Udspring: 18–24. august
 Åbent vand svømning: 13–17. august
 Synkron: 13–17. august

Medaljeoversigt 
Denne oversigt er vedrørende alle fire sportsgrene:

Svømning

Resultater
42 konkurrencer: 20 for hvert køn samt to blandede. To guld og en bronze blev delt.

Mændenes konkurrencer

Kvindernes konkurrencer

Blandede konkurrencer

Svømning medaljeoversigt

Referencer 

2014
2014
Seat León III

SEAT León III (type 5F) er en lille mellemklassebil fra SEAT.

Modellen kom ud til forhandlerne den 24. november 2012, efter at den allerede var blevet præsenteret på Paris Motor Show. León III er ligesom Volkswagen Golf VII, Audi A3 8V og Škoda Octavia III bygget på den nye MQB-platform.

På grund af den nye arkitektur er León III ca. 5 cm kortere end forgængeren, men med 6 cm større akselafstand. Dermed kan bagagerummet rumme 380 liter (40 mere end i forgængeren). Vægten er reduceret med ca. 90 kg.

León III findes udelukkende med turboladede benzin- (TSI) og dieselmotorer (TDI). Den hidtidige basismotor, 1,4 16V med 63 kW (85 hk), er på grund af den nye 1,2 TSI med samme effekt udgået. León III kan bestilles med LED- eller halogenforlygter, men ikke xenonlygter.

For første gang kan León fås med et nyt Easy Connect Multimedia-system. Til de nye hjælpesystemer hører bl.a. vognbaneskifteassistent og fjernlysassistent.

Versioner 
Tredje generation af SEAT León findes ud over som femdørs for første gang fra midten af 2013 også som tredørs (SC). I september 2013 blev der ligeledes præsenteret en stationcarudgave (ST) på Frankfurt Motor Show; dens bagagerumskapacitet ligger på mellem 587 og 1470 liter. León Cupra med 265 hhv. 280 hk kom på markedet i marts 2014.

Fra april 2014 kan León ST ligeledes leveres med firehjulstræk (4drive). Dermed findes León igen siden første generation med firehjulstræk.

I marts 2015 kom León ST i en Cupra-version med den fra León Cupra og León SC Cupra kendte 265 hhv. 280 hk-motor.

Udstyrsvarianter 
León findes i udstyrsvarianterne León (basisudstyr), Reference, Style, FR (Formula Racing), I-Tech samt sportsversionerne Cupra 265 og Cupra 280. Cupra-versionerne kunne i første omgang kun leveres som femdørs og SC, men fra 7. marts 2015 også som stationcar (ST).

Samtlige versioner er som standard udstyret med syv airbags, ABS, ESP og ASR.

Historie

Motorer

Referencer

Eksterne henvisninger 

 Officielt websted 

3
Små mellemklassebiler
Stationcars
Forhjulstrukne biler
Biler introduceret i 2012
Biler fra 2010'erne
UD Las Palmas

Unión Deportiva Las Palmas er en spansk fodboldklub, som ligger i byen Las Palmas de Gran Canaria på Gran Canaria, som er en af de Kanariske Øer. Klubben spiller i den bedste række, primera  División. Klubben blev grundlagt den 22. august, 1949 og spiller sine hjemmekampe på Estadio de Gran Canaria, som har en kapacitet på 32,150 siddepladser.

Eksterne henvisninger
Gynofobi

Gynofobi er den irrationelle frygt af kvinder, en form for socialfobi. Gynofobi er ikke at forveksle med misogyni, hadet til kvinder. Selv om nogle kan anvende betingelserne ombytteligt i forhold til det sociale, snarere end patologiske aspekt af negative holdninger til kvinder.

Kilder 

Fobier
Porlezza

Porlezza er en kommune ved Luganosøen i provinsen Como i den italienske region Lombardiet, beliggende ca. 60 kilometer nord for Milano og ca. 25 kilometer nord for byen Como. Porlezza har et indbyggertal på  og dækker et areal på 18,7 kvadratkilometer.

I kommunen finder man også byerne Begna, Cima og Tavordo.

Porlezza grænser op til kommunerne: Bene Lario, Carlazzo, Claino con Osteno, Corrido, Lenno, Ossuccio, Ponna, Val Rezzo og Valsolda.

Mellem 1873 og 1939, var Porlezza forbundet til Menaggio, ved Comosøen, via  Menaggio–Porlezza jernbane, en dampdrevet smalsporsbane, som blev bygget til at transportere varer mellem Menaggio og Luino ved Lago Maggiore.

Demografisk udvikling

Immigration 
- Demografisk statistik

Referencer

Galleri 

Byer i Lombardiet
Como (provins)
Hancock (Michigan)

Hancock er en by i Houghton County, Michigan i USA. Den ligger på øen Copper Island, som er en del af halvøen Keweenaw Peninsula. Hancock har en et indbyggertal på 4.634.

Historie 
Stedet hvor Hancock blev bygget, var oprindelig ejet af James Hicks. Den første bygning i Hancock, var en bjælkehytte, bygget i 1846. Bjælkehytten lå i Ruggles Mining Claim-området, som siden blev erstattet af bygninger tilhørende Houghton County Garage. Houghton County Garages bygninger var ejet af Christopher Columbus (C.C.) Douglass, der flyttede til området i 1852.

I 1859 blev landsbyen Hancock grundlagt af Quincy Mining Company, som et kommunefrit område, efter virksomheden havde købt det af C.C. Douglas. Området blev opkaldt efter John Hancock, medunderskriver af USA's uafhængighedserklæring. Landsbyen var kommunefri indtil 1875, og blev i 1903 registreret som en by.

Geografi 
Hancock har et areal på 7,69 km². Broen Portage Lake Lift Bridge forbinder byen med Houghton, Michigan.

Indbyggere og kultur 
Hancock har et stort antal finsk-amerikanere.

Byen har en årlig vinterfestival, der hedder Heikinpäivä. Heikinpäivä fejrer Sankt Henrik, en finsk helgen. Festivalen fejrer også Heikki Lunta, den finske snegud.

Byer i Michigan
Trine Bille

Trine Bille (født 3. november 1964) er en dansk professor og kulturøkonom. Trine Bille er uddannet cand. polit. (1991) og erhvervede i 1996 en ph.d.-grad fra Økonomisk Institut på Københavns Universitet.

Hun har været ansat på Copenhagen Business School siden 2006, hvor hun blandt andet forsker i kulturøkonomi, kulturpolitik, de kreative erhverv og regional udvikling.

Hun har tidligere været ansat som seniorforsker hos AKF (nu VIVE, Det Nationale Forsknings- og Analysecenter for Velfærd) og var i 2001-2003 Kultur- og Fritidschef i Helsingør Kommune.

I 1993-1994 deltog hun som forsker og projektkoordinator i Kulturminister Jytte Hildens store analyseprojekt "Kulturens Politik" med kultursociolog Peter Duelund som projektleder.

Forskning og publikationer 

Hun har publiceret godt 130 artikler, bøger og rapporter, dels på dansk og dels i internationale videnskabelige tidsskrifter, herunder i Journal of Cultural Economics, International Journal of Cultural Policy, Work, Employment and Society, Kyklos, Economics Letters, Applied Economics, og European Planning Studies, samt kapitler i antologier publiceret af Routledge, Elsevier Science and Edward Elgar Publishing. The willingness-to-pay for the Royal Theatre in Copenhagen as a public good i Journal of Cultural Economics er hendes mest citerede artikel.

Bestyrelseshverv 

Hun bestrider forskellige tillidshverv, blandt andet:

 President for ACEI, The Association of Cultural Economics International
 Medlem af Norsk Forskningsråd, Programstyret for KULMEDIA og Porteføljestyret for Velfærd, Kultur og Samfund
 Medlem af FoU udvalget i Norsk Kulturråd
 Medlem af det videnskabelig råd for Myndigheden for Kulturanalys og Kulturanalys Norden, Sverige
 Medlem af bestyrelsen for ROMU (museerne i Roskilde)
 Medlem af bestyrelsen for Udviklingsplatformen for Scenekunst og Applaus
 Medlem af bestyrelsen for ROSA, Dansk Rock Samråd
 Næstformand i bestyrelsen for stiftelsen Cultiva, Kristiansand, 2001-2009
 Formand for bestyrelsen for Creative Business Cup, 2015-2017

Kilder 

Universitetslektorer fra Danmark
Økonomer fra Danmark
Hallvard Vebjørnsson

Hallvard Vebjørnsson eller Sankt Hallvard (ca. 1020 - 15. maj 1043) er skytshelgen for Norges hovedstad Oslo og er gengivet i Oslos byvåben. 

Vebjørnsson er genkendelig på alle billeder af ham som helgen med en møllesten i hånden. Han blev begravet i Skt. Hallvard Domkirke i Oslo.

Hallvard Vebjørnsson fra herregården Huseby i Lier blev født omkring 1020. Hans mor var kusine til Olav den Hellige, og Hallvard var kristen siden barndommen. Hallvard Vebjørnsson har været dyrket som en helgen i det sydøstlige Norge og det vestlige Sverige. Også i dag findes mange navne og stednavne, der henviser til ham.

Legenden 
Legenden om Sankt Hallvard begyndte en morgen i maj 1043, da den unge Hallvard ville tage sig over Drammensfjorden i båd. 

Her bad en kvinde, formentlig en gravid træl, om hjælp. 

Hun var på flugt fra to, muligvis tre mænd, som anklagede hende for tyveri og hun frygtede for sit liv. 

Kvinden var villig til at bære en jernbyrd som bevis for, at hun talte sandt. 

Hallvard troede på hendes uskyld og tog hende ombord i båden. Men forfølgerne fik fat i dem og anklagede Hallvard for at hjælpe en tyv og løgner. 

Hallvard forsvarede kvinden. Dette udløste raseri fra hans forfølgere. En af mændene tog sin bue og skød Hallvard i halsen, hvorefter de slog kvinden ihjel og roede tilbage til stranden med ligene. Liget af kvinden blev begravet i bredden af fjorden. 

De bandt en møllesten om halsen på liget af Hallvard og sænkedede det i fjorden, men liget flød op til overfladen, med møllestenen fastgjort omkring nakken .

Folket tog det som et tegn på, at han var en helgen.

Halvard blev senere begravet på Skt. Olafs kapel i Huseby. Det siges, at et himmelsk lys skinnede over graven og på stranden brød en hellig kilde frem. 

Efter begravelsen forekom flere mirakler ved Hallvards grav. Han blev betragtet som martyr i det sydøstlige Norge, fordi han døde, mens han forsvarede den uskyldige kvinde. År 1053 var Halvards lig flyttet til Mariakirken i Oslo.
 
Senere blev helligdommen flyttede til Skt. Halvard Domkirke - Oslos første katedral. 

I flere hundrede år var domkirken, hvor relekvierne blev opbevaret, et valfartssted .

Hallvardsmesse 
Hallvardsmesse eller hallvardsok (Latin: Festum Halvardi martyris), den 15. maj, var i katolsk tid messedag i hele Norden.

Referencer 

Personer fra vikingetiden
Oslos historie
Personer i Norges historie
Tjek fødselsår
Helgener fra Norge
Therese Alshammar

Therese Alshammar (26. august 1977 i Solna kommune, Stockholms län) er en svensk svømmer, som har vundet tre olympiske medaljer, 25 VM medaljer og 43 EM medaljer. I 2011 modtog hun Radiosportens Jerringpris for sportspræstation året 2010. I 2011 blev hun hædret med Svenska Dagbladets guldmedalje. I februar 2012 modtog hun H.M. Konungens medalj i 8. størrelse.

Privatliv 

Hun voksede op i Duvbo med sine forældre og yngre søstre. Hendes mor, Britt-Marie Smedh, er tidligere svømmer, der bl.a. deltog ved Sommer-OL 1972.

I maj 2013 blev Alshammar og hendes samlever Johan Wallberg som også er hendes træner, forældre for første gang, de fik en søn. Hun holdt sig derfor væk fra VM i svømning den sommeren og holdt en pause i svømningen frem til efteråret.

Personligt bedste

Langbane (50 m)

Kortbane (25 m)

Referencer

Eksterne henvisninger 

Svømmere fra Sverige
Deltagere for Sverige ved sommer-OL 2012
Deltagere for Sverige ved sommer-OL 2008
Deltagere for Sverige ved sommer-OL 2004
Deltagere for Sverige ved sommer-OL 2000
Deltagere for Sverige ved sommer-OL 1996
Olympiske bronzemedaljevindere fra Sverige
Olympiske sølvmedaljevindere fra Sverige
Verdensmestre i svømning
Australiens generalguvernør

Australiens generalguvernør (engelsk: Governor-General of the Commonwealth of Australia) er et embede, der blev oprettet, da forbundsstaten Commonwealth of Australia blev dannet i 1901.

Den 1. januar 1901 blev forbundsstaten Australien stiftet af de seks selvstyrende kolonier New South Wales, Tasmanien, Victoria, Queensland, South Australia og Western Australia. Hver koloni blev omdannet til en delstat.

Udover generalguvernøren er der også en guvernør i hver delstat. Alle guvernørerne er udnævnt af den britiske krone.

I 1931 fik den australske regering ret til at indstille generalguvernører til den britiske konge. Samme år udnævnte kongen Isaac Isaacs som den første australskfødte generalguvernør.

Alligevel var de fleste generalguvernører britiske adelsmænd frem til 1965. Den mest fremtrædende af dem var Henry, hertug af Gloucester, der var bror til kong Georg 6. af Storbritannien. Han var generalguvernør i 1945–1947.

Generalguvernøren udøver sin magt efter råd fra premierministeren.

Politikere fra Australien
 
Det australske monarki
Lister over personer
Dalum Papirfabrik

Dalum Papirfabrik, senere Dalum Papir A/S var en dansk papirfremstillingsvirksomhed stiftet i 1874 i Odense.

Dalum Papirfabrik var Danmarks ældste papirfabrik og blev anlagt ved Odense Å i 1874 i Odense-forstaden Dalum. Fabrikkens jordtilliggende var på omtrent 22½ tønde land, hvoraf 13 td. land var bortforpagtede, de øvrige optaget af fabriksbygninger, funktionærboliger, haver m.m. Fabrikken blev drevet ved 260 hk dampkraft og to vandturbiner, og den beskæftigede omkring 180 arbejdere og funktionærer. Ved Landevejen oven for Dalum Bro lå Dalum Mølle og en større samling af arbejderboliger.

Virksomheden blev tilknyttet "De forenede Papirfabrikker" i 1889. 

I 1990-1999 var fabrikken ejet af en svensk koncern og af en dansk investorgruppe i 1999-2007, som ændrede virksomheden til et aktieselskab.

Dalum Papir A/S blev i 2007 købt af den franske papirkoncern Arjowiggins, der lukkede fabrikken i november 2012. Ved lukningen var Dalum Papir den sidste aktive danske papirfabrik.

Noter 

Virksomheder i Odense
Papirfabrikker i Danmark
Danske virksomheder etableret i 1874
Ophørt i 2012
Kande

Kande kommer af latin canna, rør, som den minder om i formen.
Oprindeligt var kander drikkekar af metal eller træ af cylindrisk eller konisk form og forsynet med hank (kandedreng) og med et låg med et hængsel. Det løftedes ved at sætte fingeren på gækken (slå gækken løs). Gækken er et greb, som gik ud fra eller over hanken. De største brugtes ved hverv- (rund-)drik, idet kander først var øldrikkens kar. De gik retsinds: fra højre til venstre, med solen). Kander var indvendigt forsynet med stifter med mellemrum for at afmærke ølstanden, pælene. Heraf udtrykket at pægle den: drikke til pægls.

De små lavskander hed også Röhrchen. Brugtes kander som beholdere, var de forsynet med tud (tudkande). En pibekande har et skænkerør skråt fra kandens bund.

Eksterne henvisninger og Kilder